26. junija 1097 so križarji z globokim nezaupanjem do Bizantincev zapustili Nikejo, ki so jo po dolgem obleganju s tajnimi pogajanji brez njihove vednosti zasedli Bizantinci. Cesar Aleksej I. Komnen jih je za sodelovanje bogato poplačal z darili, denarjem in konji, križarji pa kljub temu niso bili zadovoljni, ker so bili prepričani, da bi z ropanjem zavzetega mesta dobili mnogo več.